​ລາຍ​ງານ​ກ່າວ​ວ່າ ການ​ໃຊ້​ຈ່າຍ​ທາງ​ດ້ານ​ທະ​ຫານ ແມ່ນ​ສູງ​ຂຶ້ນ​ເປັນ​ປະ​ຫວັດ​ການ ແບບ​ບໍ່​ເຄີຍ​ມາ​ກ່ອນ
ການ​ໃຊ້​ຈ່າຍ​ທາງ​ດ້ານ​ທະ​ຫານ​ຂອງ​ຢູ​ເຄ​ຣນ​ ເພີ້ມ​ຂຶ້ນ 72 ເປີ​ເຊັນ ນັບ​ແຕ່​ຣັດ​ເຊຍ​ໄດ້​ປະ​ກາດ​ຮວມ​ເອົາ​ແຫຼມ​ໄຄ​ຣ​ເມຍ ເຂົ້າ​ເປັນ​ດິນ​ແດນ​ຂອງ​ຕົນ ແຕ່​ໃນ​ປີ 2021 ໄດ້​ຫຼຸດ​ລົງ 8 ເປີ​ເຊັນ ມາ​ເປັນ 5 ພັນ 900 ລ້ານ​ໂດ​ລາ.
ການໃຊ້ຈ່າຍທາງດ້ານທະຫານ ໄດ້ເພີ້ມສູງຂຶ້ນເປັນປະຫວັດການ ໃນປີ 2021 ທີ່ຜ່ານມານີ້ ໃນຂະນະທີ່ຣັດເຊຍຍັງເສີມຕໍ່ກະກຽມຄວາມພ້ອມທາງທະຫານຂອງຕົນ ກ່ອນການບຸກເຂົ້າໄປໃນປະເທດຢູເຄຣນ ນັ້ນຄືຄຳເວົ້າຂອງພວກນັກຄົົ້ນຄວ້າທີ່ກ່າວໃນວັນຈັນມື້ນີ້ ໂດຍທຳນາຍວ່າ ທ່າອຽງດັ່ງກ່າວ ຈະດຳເນີນຕໍ່ໄປໂດຍສະເພາະແລ້ວ ແມ່ນໃນຢູໂຣບ ອີງຕາມລາຍງານຂອງອົງການຂ່າວ AFP ເຖິງແມ່ນໄດ້ປະສົບກັບຄວາມເສຍຫາຍທາງດ້ານເສດຖະກິດ ຍ້ອນໂຣກລະບາດໄວຣັສໂຄໂຣນາກໍຕາມ ແຕ່ປະເທດຕ່າງໆໃນທົ່ວໂລກໄດ້ເສີມຂະຫຍາຍຄັງອາວຸດຂອງຕົນ ຊຶ່ງການໃຊ້ຈ່າຍທາງດ້ານທະຫານຂອງໂລກ ໄດ້ເພີ້ມຂຶ້ນ 0 7 ເປີເຊັນ ໃນປີກາຍນີ້ ອີງຕາມລາຍງານຂອງສະຖາບັນຄົ້ນຄວ້າສັນຕິພາບລະຫວ່າງປະເທດທີ່ນະຄອນສະຕັອກໂຮມ ທີ່ເອີ້ນຫຍໍ້ວ່າ Sipri ທ່ານ Diego Lopes Da Silva ເຈົ້າໜ້າທີ່ອະວຸໂສຂອງສະຖາບັນ Sipri ກ່າວຕໍ່ອົງການຂ່າວຝຣັ່ງວ່າ “ການໃຊ້ຈ່າຍທາງດ້ານທະຫານໃນປີ 2021 ໄດ້ເພີ້ມຂຶ້ນເປັນປີທີເຈັດລຽນຕິດ ຮອດ 2 ພັນ 1 ຮ້ອຍຕື້ໂດລາ ນັ້ນແມ່ນໂຕເລກສູງສຸດ ທີ່ພວກເຮົາໄດ້ພົບເຫັນມາ ການໃຊ້ຈ່າຍທາງທະຫານຂອງຣັດເຊຍໄດ້ເພີ້ມຂຶ້ນ 2 9 ເປີເຊັນ ຊຶ່ງເພີ້ມຂຶ້ນເປັນປີທີສາມລຽນຕິດ ເປັນ 65 9 ຕື້ໂດລາ ການໃຊ້ຈ່າຍທາງດ້ານທະຫານປະກອບເປັນ 4 1 ເປີເຊັນຂອງຍອດຜະລິດຕະພັນຮວມຫຼື GDP ຂອງຣັດເຊຍ ຊຶ່ງທ່ານ Lopes Da Silva ກ່າວວ່າ “ສູງ ກວ່າອັດຕາສະເລ່ຍຂອງໂລກຫຼາຍ” ແລະເຮັດໃຫ້ຣັດເຊຍ ເປັນປະເທດທີ່ມີການໃຊ້ຈ່າຍທາງດ້ານທະຫານ ຫຼາຍເປັນອັນດັບຫ້າຂອງໂລກ ລາຄານ້ຳມັນແລະແກັສທຳມະຊາດທີ່ສູງຂຶ້ນ ຊ່ວຍໃຫ້ຣັດເຊຍສາມາດໃຊ້ຈ່າຍທາງດ້ານທະຫານໄດ້ຫຼາຍຂຶ້ນ ທ່ານ Lopes Da Silva ໃຫ້ຂໍ້ສັງເກດວ່າ ການໃຊ້ຈ່າຍຂອງຣັດເຊຍໄດ້ເພີ້ມຂຶ້ນໃນຕອນໄລຍະທ້າຍປີ ນັກຄົ້ນຄວ້າເວົ້າວ່າ “ນັ້ນມີຂຶ້ນໃນຂະນະທີ່ຣັດເຊຍເຕົ້າໂຮມກຳລັງທະຫານຢູ່ຕາມບໍລິເວນຊາຍແດນຂອງຢູເຄຣນ ກ່ອນທີ່ຈະທຳການຮຸກຮານເຂົ້າໄປໃນປະເທດດັ່ງກ່າວເມື່ອເດືອນກຸມພາ ” ຣັດເຊຍຈະສາມາດທຳການໃຊ້ຈ່າຍທາງທະຫານແບບຍືນຍົງໄດ້ຫຼືບໍ່ນັ້ນແມ່ນຍາກທີ່ຈະທຳນາຍໄດ້ ອີງຕາມຄຳເວົ້າຂອງທ່ານ Lopes Da Silva ຍ້ອນຄື້ນຟອງຂອງການລົງໂທດໂດຍປະເທດຕາເວັນຕົກ ເພື່ອຕອບໂຕ້ຕໍ່ການຮຸກຮານຂອງຣັດເຊຍ ເຂົ້າໄປໃນປະເທດຢູເຄຣນ ໃນປີ 2014 ເວລາຣັດເຊຍ ປະກາດຮວມເອົາແຫຼມໄຄຣເມຍ ເຂົ້າເປັນສ່ວນນຶ່ງຂອງດິນແດນຕົ້ນນັ້ນ ປະເທດດັງກ່າວໄດ້ຕົກເປັນເປົ້າຂອງການລົງໂທດໃນຂະນະທີ່ລາຄາພະລັງງານຕົກຕ່ຳລົງ ຈຶ່ງເປັນການຍາກທີ່ຈະຊັ່ງຊາໄດ້ວ່າ ການລົງໂທດນັ້ນມີປະສິດທິຜົນຫຼາຍປານໃດ